

**ΑΝΩΤΕΡΟ ΞΕΝΟΔΟΧΕΙΑΚΟ ΙΝΣΤΙΤΟΥΤΟ ΚΥΠΡΟΥ**

**ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΕΠΙΛΟΓΗΣ ΕΝΟΙΚΩΝ** **ΣΤΗ ΦΟΙΤΗΤΙΚΗ ΕΣΤΙΑ**

**και**

**ΚΑΝΟΝΕΣ ΚΑΤΑΝΟΜΗΣ ΔΩΜΑΤΙΩΝ**

**1. ΠΡΟΫΠΟΘΕΣΕΙΣ ΓΙΑ ΤΗΝ ΕΠΙΛΟΓΗ ΕΝΟΙΚΩΝ**

Για να συμπεριληφθεί κάποιος στη διαδικασία επιλογής ενοίκων στη Φοιτητική Εστία, πρέπει να έχει υποβάλει την αίτηση διαμονής:

* **ορθά συμπληρωμένη και υπογεγραμμένη συμπεριλαμβανομένου του Μέρους Δ΄: Δήλωση Συγκατάθεσης για Επεξεργασία Προσωπικών Δεδομένων**
* **μαζί με** **όλα τα απαιτούμενα πιστοποιητικά/βεβαιώσεις**
* **εντός των καθορισμένων προθεσμιών υποβολής αιτήσεων**

 *Σημείωση:*

*1. Ενδιαφερόμενοι με γονείς εγκλωβισμένους ή ορφανοί και από τους δύο γονείς ή εγκαταλελειμμένα τέκνα, εισάγονται στη Φοιτητική Εστία αυτοδικαίως.*

*2. Αιτητές με αναπηρίες (τυφλοί, κωφοί, τετραπληγικοί, παραπληγικοί και με κινησιακά προβλήματα) εισάγονται στη Φοιτητική Εστία αυτοδικαίως.*

**2. ΚΡΙΤΗΡΙΑ ΑΞΙΟΛΟΓΗΣΗΣ ΑΙΤΗΣΕΩΝ ΔΙΑΜΟΝΗΣ**

Η αξιολόγηση των αιτήσεων διαμονής και κατ’ επέκταση η επιλογή των ενοίκων στη Φοιτητική Εστία γίνεται με βάση τα ακόλουθα **κριτήρια**:

1. Απόσταση μόνιμης κατοικίας της οικογένειας του αιτητή από την πόλη της Λευκωσίας.
2. Οικονομική κατάσταση γονέων ενδιαφερομένου και του ίδιου του αιτητή.
3. Κοινωνική κατάσταση οικογένειας αιτητή και θέματα υγείας.
4. Έτος φοίτησης φοιτητή.
5. Γραπτές επιπλήξεις αναφορικά με την παραβίαση των κανόνων διαμονής ή και παραβίαση γενικά των κανονισμών λειτουργίας του Ινστιτούτου (αφορά μόνο υφιστάμενους φοιτητές).
	1. **Απόσταση μόνιμης κατοικίας οικογένειας αιτητή από την πόλη της**

 **Λευκωσίας.**

Στην αξιολόγηση των αιτήσεων λαμβάνεται υπόψιν η **απόσταση** σε χιλιόμετρα της μόνιμης κατοικίας της οικογένειας του ενδιαφερόμενου από την πόλη της Λευκωσίας. Γι’ αυτό το σκοπό στην αίτηση ζητείται όπως βεβαιωθεί η διεύθυνση μόνιμης διαμονής του αιτητή, όπως και τα χιλιόμετρα που απέχει η πόλη/το χωριό διαμονής των αιτητών από εκπρόσωπο Τοπικής Αρχής (π.χ. Κοινοτάρχη). Επίσης θα πρέπει να επισυναφθεί αντίγραφο λογαριασμού κοινής ωφελείας αιτητή ή του γονέα με τον οποίο διαμένει.

Το κριτήριο απόσταση μόνιμης κατοικίας οικογένειας αιτητή από την πόλη της Λευκωσίας φέρει **βαθμολογία** ως ακολούθως:

|  |  |
| --- | --- |
| Απόσταση της μόνιμης σας διαμονής από την πόλη της Λευκωσίας (χλμ) | Βαθμολογία |
| 0-30 | 0 |
| 30,01-60 | 20 |
| 60,01-100 | 25 |
| >100 | 30 |

* 1. **Οικονομική κατάσταση οικογένειας ενδιαφερομένου και του ίδιου του αιτητή.**

Το κριτήριο οικονομική κατάσταση αναφέρεται στο κατά κεφαλήν ετήσιο ακαθάριστο εισόδημα της οικογένειας του ενδιαφερομένου. Για τον καθορισμό του κατά κεφαλήν ετήσιου ακαθάριστου εισοδήματος, υπολογίζεται το συνολικό ετήσιο ακαθάριστο οικογενειακό εισόδημα και διαιρείται με τον αριθμό των εξαρτώμενων μελών της οικογένειας.

Ορισμοί οικογένειας και εξαρτωμένων μελών βάση του Περί Κρατικής Φοιτητικής Μέριμνας Νόμου 2015 (Ν. 203(Ι)/2015)

<http://www.moec.gov.cy/ypiresia_foititikis_merimnas/nomothesia/o_peri_kratikis_foititikis_merimnas_nomos_2015.pdf>

«Οικογένεια» σημαίνει:

1. οι γονείς όταν συζούν και τα κοινά εξαρτώμενα τέκνα, ή

2. πατέρας άγαμος, χήρος, διαζευγμένος και τα εξαρτώμενα τέκνα του ή

3. μητέρα άγαμη, χήρα, διαζευγμένη και τα εξαρτώμενα τέκνα της ή

4. φοιτητής, του οποίου και οι δυο γονείς είναι νεκροί ή αγνοούμενοι ή έχει

 εγκαταλειφθεί από τους γονείς του, ή

5. έγγαμος/η φοιτητής/τρια, η/ο σύζυγος του/της, τα κοινά εξαρτώμενα τέκνα ή

6. φοιτητής/τρια χήρος/α, διαζευγμένος/η και τα εξαρτώμενα τέκνα αυτού/της

Ως εξαρτώμενα μέλη λογίζονται οι γονείς, ο αιτητής, τα άγαμα νόμιμα τέκνα, προγονοί, εκτός γάμου τέκνα και νόμιμα υιοθετημένα τέκνα που πληρούν τις παρακάτω ηλικιακές προϋποθέσεις:

1. μέχρι την ηλικία των δεκαοκτώ ετών,

2. μέχρι την ηλικία των δεκαεννέα ετών, εφόσον φοιτούν σε σχολείο μέσης

 εκπαίδευσης,

3. μέχρι είκοσι ενός ετών, εφόσον εκτελούν θητεία δυνάμει του περί Εθνικής

 Φρουράς Νόμου του 2011, ή/και

4. ανεξαρτήτως ηλικίας εφόσον είναι φοιτητές, υπό την ερμηνεία του σχετικού

 Νόμου, που λαμβάνουν φοιτητική χορηγία, ή/και

5. ανεξαρτήτως ηλικίας, άτομα που στερούνται μόνιμα της ικανότητας για τη

 συντήρησή τους.

Στην περίπτωση που ο ενδιαφερόμενος είναι έγγαμος, τότε ως εξαρτώμενα μέλη λογίζονται ο ίδιος, ο/η σύζυγός του και τυχόν εξαρτώμενα τέκνα.

Στο οικογενειακό εισόδημα υπολογίζονται εργασιακές απολαβές, κοινωνικές συντάξεις, επιδόματα και Δημόσια Βοηθήματα.

Στην αίτηση ζητούνται όπως επισυναφθούν τα πιστοποιητικά αποδοχών από τις Κοιν. Ασφαλίσεις των γονέων του αιτητή (ξεχωριστά) για το έτος 2020 καθώς και του ιδίου αιτητή (για όλους με μόνιμη κατοικία την Κύπρο), το Ενιαίο Εκκαθαριστικό Σημείωμα Φυσικών Προσώπων για το 2020 (για όλους με μόνιμη κατοικία την Ελλάδα), τη Φορολογική Δήλωση από τη φορολογική αρχή της χώρας για το 2020 (για όλους χωρίς μόνιμη κατοικία την Κύπρο ή την Ελλάδα).

Σε περίπτωση που οι γονείς ή ο αιτητής/-τρια λαμβάνουν δημόσιο βοήθημα ή επίδομα ή ελάχιστο εγγυημένο εισόδημα (ΕΕΕ) να επισυναφθούν τα πιστοποιητικά με το συνολικό ποσό βοηθήματος/επιδόματος.

Το κριτήριο οικονομική κατάσταση φέρει **βαθμολογία** ως ακολούθως:

|  |  |
| --- | --- |
| Κατά κεφαλήν ετήσιο ακαθάριστο εισόδημα € | Βαθμολογία |
| >12.001 | 5 |
| 10.001 – 12.000 | 10 |
| 8.501 – 10.000 | 15 |
| 6.501 – 8.500 | 20 |
| 5.001 – 6.500 | 25 |
| 3.501 – 5.000 | 30 |
| ≤3.500 | 35 |

* 1. **Κοινωνική κατάσταση οικογένειας αιτητή και θέματα υγείας**

Στην αξιολόγηση των αιτήσεων λαμβάνονται υπόψη η κοινωνική κατάσταση του αιτητή και της οικογένειάς του καθώς και τυχόν θέματα υγείας που αντιμετωπίζει ο αιτητής ή οι γονείς του, νοουμένου ότι επισυνάπτονται όλα τα σχετικά πιστοποιητικά/βεβαιώσεις.

Συγκεκριμένα, λαμβάνονται υπόψη τα παρακάτω και φέρουν τις ακόλουθες **μονάδες βαθμολογίας** το καθένα:

|  |  |
| --- | --- |
| Κριτήρια κοινωνικής κατάστασης | Βαθμολογία |
| 1. Ο φοιτητής είναι:  |
| α) ορφανός από ένα γονέα  | 5 |
| β) τέκνο πεσόντος κατά την εκτέλεση δημόσιου υπηρεσιακού καθήκοντος | 7 |
| 2. Ο φοιτητής ανήκει σε μονογονεϊκή oικογένεια | 3 |
| 3. Οι γονείς ή ο ίδιος ο φοιτητής λαμβάνουν Ελάχιστο Εγγυημένο Εισόδημα (Ε.Ε.Ε) ή Δημόσιο βοήθημα | 3 |
| 4. Οι γονείς πάσχουν από σοβαρή ασθένεια ή σοβαρή αναπηρία, η οποία αποδεδειγμένα επηρεάζει την ικανότητα για εργασία |
| α) ένας γονέας  | 3 |
| β) και οι δύο γονείς  | 6 |
| 5. Ο φοιτητής πάσχει από σοβαρό πρόβλημα υγείας (θαλασσαιμικός, καρκινοπαθής, καρδιοπαθής) ή άλλη σοβαρή πάθηση. | 3 |

* 1. **Έτος φοίτησης φοιτητή**

Το κριτήριο «έτος φοίτησης» θα λαμβάνεται υπόψιν για τη διαδικασία αξιολόγησης των αιτήσεων και προτεραιότητα θα δίνεται σε φοιτητές που δεν έκαναν ξανά χρήση της Εστίας.

Το κριτήριο Έτος φοίτησης φοιτητή φέρει βαθμολογία ως ακολούθως:

|  |  |
| --- | --- |
| Κριτήρια | Βαθμολογία |
| Φοιτητές Erasmus +  | 30 |
| Πρωτοετείς φοιτητές ή Πρωτοετείς φοιτητές που δεν έχουν μόνιμη διαμονή την Κύπρο | 30 |
| Φοιτητής που δεν έχει διαμείνει στη Φοιτητική Εστία προηγουμένως (αφορά υφιστάμενους φοιτητές) | 5 |

* 1. **Γραπτές επιπλήξεις αναφορικά με την παραβίαση των κανόνων διαμονής**

 **ή και παραβίαση γενικά των κανονισμών λειτουργίας του Ινστιτούτου**

 **(αφορά μόνο υφιστάμενους φοιτητές)**

Στην αξιολόγηση των αιτήσεων θα λαμβάνονται υπόψιν τυχόν γραπτές επιπλήξεις αναφορικά με την παραβίαση των κανόνων διαμονής στη Φοιτητική Εστία ή και παραβίαση γενικά των κανονισμών λειτουργίας του Ινστιτούτου.

|  |  |
| --- | --- |
| Κριτήρια | Βαθμολογία |
| Πρώτη Επιστολή | -10 |
| Δεύτερη Επιστολή | Αποκλεισμός |

1. **ΔΙΑΔΙΚΑΣΙΑ ΕΠΙΛΟΓΗΣ ΕΝΟΙΚΩΝ**

Με βάση τα πιο πάνω κριτήρια ακολουθείται η εξής διαδικασία επιλογής φοιτητών για χορήγηση δωματίου στη Φοιτητική Εστία:

* Κάθε αίτηση αξιολογείται με βάση τα πιο πάνω κριτήρια για να καθοριστεί ένας κατάλογος. Οι αιτήσεις με ελλιπή στοιχεία ή πιστοποιητικά που δεν επισυνάπτονται θα αποκλείονται.
* Σε περίπτωση ύπαρξης περισσότερων αιτήσεων με την ίδια αξιολόγηση, η επιλογή θα γίνεται με κλήρωση.
* Αιτητές που είναι εγκλωβισμένοι, ζούν με αναπηρίες (τυφλοί, κωφοί, τετραπληγικοί, παραπληγικοί και με κινησιακά προβλήματα), είναι ορφανοί και από δύο γονείς ή εγκαταλελειμμένα τέκνα, θα εισάγονται στη Φοιτητική Εστία αυτοδικαίως.
* Επισημαίνεται ότι στα δωμάτια διαμένουν άτομα του ιδίου φύλου, ως εκ τούτου η επιλογή από τον κατάλογο θα γίνεται ανάλογα.
1. **ΚΑΤΑΝΟΜΗ ΔΩΜΑΤΙΩΝ ΣΕ ΦΟΙΤΗΤΕΣ**

**Στη Φοιτητική Εστία του ΑΞΙΚ υπάρχουν διαθέσιμα 30 δωμάτια τα οποία θα διατεθούν για δίκλινη διαμονή ως εξής:**

|  |  |
| --- | --- |
| **Κατηγορία φοιτητών** | **Αρ. Δωματίων** |
| **Φοιτητές Erasmus+/ Πρωτοετείς φοιτητές ή πρωτοετείς φοιτητές που δεν έχουν μόνιμη διαμονή την Κύπρο** | **20** |
| **Φοιτητές δεύτερου και τρίτου έτους** | **10** |

Με τη λήξη των διαδικασιών παραχώρησης δωματίων, θα διαμορφωθεί ενιαίος κατάλογος επιλαχόντων για τις πιο πάνω κατηγορίες φοιτητών. Με τη δημιουργία καταλόγου επιλαχόντων αναμένεται ότι, στην περίπτωση που ακυρώσουν την προσφορά δωματίου φοιτητές ή στην περίπτωση που κενωθούν δωμάτια κατά τη διάρκεια του ακαδημαϊκού έτους από αποχωρήσεις ενοίκων-φοιτητών για διάφορους λόγους, τα διαθέσιμα δωμάτια θα παραχωρούνται στους φοιτητές με τα σοβαρότερα προβλήματα.

Σημειώνεται επίσης ότι σε περίπτωση που φοιτητές δεύτερου και τρίτου έτους εξασφαλίζουν περισσότερα μόρια στον κατάλογο επιλαχόντων, θα παραχωρείται μεγαλύτερος αριθμός δωματίων στην εν λόγω κατηγορία φοιτητών.